Analize și opinii 


Cosmin Guşă: America e praf! 


O Acum 10 minute & 13 Vizualizari 8) 4 Timp de citire 


America este în stare de război intern, după ce 10 state și-au declarat solidaritatea cu Texasul, trimițându-și 
Gărzile Naţionale ca să sprijine revolta texanilor contra politicii de imigrație a Casei Albe. 


Acest gest solidar extrem, unic în istoria recentă a SUA, vine după ce Biden l-a ameninţat pe guvernatorul 
Texasului, Greg Abbott, că va trimite trupele militare federale pentru a prelua controlul marelui stat din sudul 
SUA (populaţie de 30 de milioane și suprafaţă de două ori și jumătate mai mare decât cea a României). 
Aseară Abbott, aflat într-o vizită în India, a declarat următoarele în emisiunea lui Tucker Carlson: “Ceea ce 
vreau să vă spun este că am stabilit precursorul a ceea ce se numește articolul IV, secţiunea 4 din Constituţia 
Statelor Unite pentru a arăta că am fost invadaţi (!) și am cerut sprijinul preşedintelui pentru a ne proteja statul, 
iar acesta a refuzat de opt ori să facă acest lucru, iar acest lucru mă autorizează să declar o invazie în temeiul 
articolului |, secțiunea 10 din Constituţie pentru a mă asigura că Texasul va putea folosi toate instrumentele din 
arsenalul nostru pentru a ne apăra statul.” (stiripesurse) În plus, puteţi citi și incredibila scrisoare a 
guvernatorului Texasului, ca să vă convingeţi de soliditatea argumentelor sale (Scrisoarea guvernatorului 
Texasului, ce-a dat foc Americii! — Solid News). 


Toată tevatura e declanșată de imigranții ilegali ce penetrează în masă granița de sud a SUA, prin 
benevolența administraţiei Biden, și are legătură cu intenţia de a schimba forțat structura etnică a Americii, 
inclusiv în scop electoral favorabil democraților, respectiv cu traficul de droguri ce ajung și se distribuie astfel 
în SUA. Ce să mai poti spune desvre starea actuală a Americii. când 10 state îsi unesc Gărzile Nationale 

Pe acest fond de degringoladă, Barack Obama, conducătorul de facto al SUA în mandatul lui Joe Biden, a 
găsit de cuviință să pună pe piaţă “soluţia salvatoare”, anume intrarea în cursa prezidenţială a incompetentei 
sale soții, Michelle Obama, ce-ar trebui să-l înlocuiască pe Biden la prezidenţialele din noiembrie. Despre 
această stratagemă aiuritoare am scris încă de-acum patru ani (Cozmin Guşă, radiografie a situaţiei din SUA: 
Michelle Obama, „agentul” anti-Trump! | DCNews), dar era greu de crezut că-n starea critică a Americii de azi 
cineva se mai poate gândi la așa-ceva. Și totuși, treburile se îndreaptă în această direcţie, de ieri se dezbate 
de zor în presa americană cum va fi nominalizată Michelle în această vară, la o convenţie extraordinară a 
democraților, unde Biden ar trebui să se retragă. Calculul lui Obama e că Trump, ce nu poate fi bătut azi de 
către nici un democrat, va fi eliminat din campanie (sau din viaţă!), republicanii vor rămâne cu impotenta Nikki 
Haley drept candidat, iar Michelle va putea astfel câștiga președinția SUA, impunând astfel un al patrulea 
mandat Obama, dacă considerăm că el a condus și-n mandatul Biden. Scenariul zice că imediat după 
alegerile din noiembrie, locatarul de la Casa Albă va uza de prerogativele sale și-l va graţia pe fiul său, Hunter 
Biden, ce-ar putea fi condamnat în lunile următoare. Incredibil, dar adevărat! 

Ceea ce prognozam în ultimii doi ani alături de colegii din Clubul de Gândire GOLD, anume prăbușirea 
accelerată a Imperiului American, incluzând războiul civil și secesiunea unor state precum Texasul, părea 
pentru mulţi neaveniţi un scenariu improbabil. Pentru noi era însă prognozabil tocmai prin prisma războiului 
sinucigaș amorsat de SUA în Ucraina, iar azi vedem că se întâmplă. Din păcate asta va genera și prăbușirea 
geopoliticii americane per ansamblu, cu perspectiva certă a intrării în vrie în lunile următoare a blocului NATO- 
UE, cu o competiție nebunească a statelor componente de a-și reevalua și redefini alianțele globale. Viziunea 
despre viitorul nostru este deci una de tipul “prin cenușa imperiului”, iar europenii, evaluând America, îşi vor 
reaminti zicerea lui Ludovic al XV-lea (sau a amantei sale), “După mine, potopul!”. 

